open-index/open-wikipedia-markdown huggingface dataset:
ვარლამ თაყაიშვილი

**ვარლამ სიმონის ძე თაყაიშვილი** (დ. 1850, ლიხაური — გ. 1934) — ქართველი სამხედრო მოღვაწე, ისტორიკოს ექვთიმე თაყაიშვილის უფროსი ძმა.

1879 წელს სამსახური დაიწყო რუსეთის იმპერიის არმიაში. დაამთავრა გენერალური შტაბის აკადემია გიორგი კვინიტაძესთან ერთად. 1895 წელს იყო კავკასიის სამხედრო ოლქის გენშტაბის სამხედრო მიმოსვლის უფროსი. 1903 წლიდან იყო ელიზავეტოპოლის გენერალ-გუბერნატორი. 1905 წელს მიანიჭეს გენერალ-მაიორის წოდება. ცხოვრობდა პეტერბურგში. 1917 წლის რევოლუციის შემდეგ საქართველოში დაბრუნდა და ეროვნული არმიის რიგებში ჩადგა. ჰქონდა გენერალ-მაიორის წოდება. 1921 წლიდან ემიგრაციაში იყო.

## ლიტერატურა 
* *დოლიძე ლ.* გენერლები საქართველოდან, .გვ.59,194. — თბილისი, 2003
* *შარაძე გ.* ქართული ემიგრანტული ჟურნალისტიკის ისტორია, ტ.IV, გვ.257  — თბილისი, 2003

კატეგორია:დაბადებული 1850
კატეგორია:გარდაცვლილი 1934
კატეგორია:ქართველი გენერლები
კატეგორია:ოზურგეთის მუნიციპალიტეტში დაბადებულები
ოგიუსტ მიშელ-ლევი

**ოგიუსტ მიშელ-ლევი** ( დ. 7 აგვისტო 1844 — გ. 27 სექტემბერი 1911) — ფრანგი პეტროგრაფი. საფრანგეთის მეცნიერებათა აკადემიის წევრი (1896). ქანების დეტალური გამოკვლევის მიზნით ერთ-ერთმა პირველმა გამოიყენა პოლარიზაციული მიკროსკოპი. ფერდინანდ ფუკესთან ერთად შეადგინა მინერალთა ოპტიკური თვისებების ცნობარი; ექსპერიმენტულად დაასაბუთა უწყლო მდნარიდან ქანთმაშენ მინერალთა კრისტალიაციის შესაძლებლობა. აღწერა ზოგიერთი ქანის სტრუქტურა და გამოთქვა მოსაზრება, რომ მაგმას აქვს სხვადასხვა შედგენილობის ქანთა ასიმილაციის უნარი.

## რესურსები ინტერნეტში
## ლიტერატურა 
## სქოლიო
კატეგორია:ფრანგი გეოლოგები
განძის პლანეტა

***განძის პლანეტა*** () — Walt Disney Feature Animation-ის 2002 წლის  სრულმეტრაჟიანი ანიმაციური ფილმი. მისი დისტრიბუტორი იყო Buena Vista Pictures. „განძის პლანეტა“ არის უოლტ დისნეის სტუდიების რიგით 43-ე ანიმაციური სრულმეტრაჟიანი ფილმი. იგი სამეცნიერო ფანტასტიკის ჟანრის არის და ეფუძნება რობერტ ლუის სტივენსონის რომანს „განძის კუნძული“, თუმცა მასში მოქმედება მიმდინარეობს კოსმოსში. ფილმი ერთდროულად გამოვიდა ჩვეულებრივ და IMAX-ის კინოთეატრებში. მასში გამოიყენება როგორც ტრადიციული ორგანზომილებიანი, ასევე სამგანზომილებიანი ანიმაციის ტექნიკა.

ფილმის სცენარის ავტორები, პროდიუსერები და რეჟისორები არიან რონ კლემენტსი და ჯონ მასკერი. იდეა მათ თავდაპირველად წარადგინეს იმავე შეკრებაზე, რომელზეც „პატარა ქალთევზას“ იდეა განიხილეს. იგი აგრეთვე არის იტალიური მინისერიალის „განძის კუნძული ღია კოსმოსში“ ინტერპრეტაცია. პერსინაჟების როლებს ახმოვანებენ ჯოზეფ გორდონ-ლევიტი, ბრაიან მარი, ემა ტომპსონი, დევიდ ჰაიდ პირსი,
მარტინ შორტი, როსკო ლი ბრაუნი, ლორი მეტკელფი და პატრიკ მაკგუენი (რომლისთვისაც ეს უკანასკნელი როლი იყო). მუსიკის ავტორია ჯეიმზ ნიუტონ ჰოვარდი, ხოლო სიმღერების — ჯონი რეზნიკი. მიუხედავად კრიტიკოსთა დადებითი შეფასებისა, ფილმი გაქირავებაში ჩავარდა. მისი წარმოება ღირდა 140 მილიონი აშშ დოლარი, შტატებსა და კანადაში შემოსავალმა მხოლოდ 38 მილიონი შეადგინა, მსოფლიოში კი — მხოლოდ 110 მილიონი. 2002 წელს იგი ნომინირებული იყო ოსკარზე, საუკეთესო ანიმაციური ფილმის კატეგორიაში.

## რესურსები ინტერნეტში 
*
*
*
*
*
*
*

## სქოლიო 
კატეგორია:2002 წლის ფილმები
კატეგორია:2002 წლის ანიმაციური ფილმები
კატეგორია:ამერიკული ფილმები
კატეგორია:ამერიკული ანიმაციური ფილმები
კატეგორია:უოლტ დისნეის სტუდიების ანიმაციური ფილმები

კატეგორია:სტიმპანკური ფილმები
თაყაიშვილები

**თაყაიშვილები** — ქართველ აზნაურთა საგვარეულო გურიიდან. წარმოდგება XVII საუკუნის დასაწყისიდან ცნობილი სალუქვაძეების (სალუქაძეების) გვარიდან, რომლის წარმომადგენელმა, სახელად თაყამ, გურიელისგან აზნაურობა მიიღო. XVII-XVIII საუკუნეებში აჭის მონასტრის წინამძღვრად ცნობილია სალუქვაძე-თაყაიშვილების სამი წარმომადგენელი: იოსებ მეიერუსალიმე, ნიკოლოზი და იოსები, ასევე 1794 წელს გარდაცვლილი შემოქმედელი ეპისკოპოსი იოსები. 

თაყაიშვილების გვარი იხსენიება 1850 წ. რუსეთის იმპერატორის მიერ ხელმოწერილ ქართველ თავად-აზნაურთა ნუსხებში. XIX-XX საუკუნეებში საგვარეულოს არაერთი წარმომადგენელი იყო ოფიცერი რუსეთისა და შემდეგ დამოუკიდებელი საქართველოს სამსახურში. ექვთიმე თაყაიშვილი იყო ცნობილი ისტორიკოსი, არქეოლოგი და პოლიტიკური მოღვაწე, შერაცხულია წმინდანად საქართველოს მართლმადიდებელი ეკლესიის მიერ.

## ლიტერატურა 
* ჯავახიშვილი, ნიკო. ექვთიმე თაყაიშვილის წინაპრები და ოჯახური გარემო // საქართველოს ისტორიის ინსტიტუტი: შრომები / ივანე ჯავახიშვილის სახელობის თბილისის სახელმწიფო უნივერსიტეტი; ჰუმანიტარულ მეცნიერებათა ფაკულტეტი. - თბილისი, 2011. - ISSN 1987-9970. - [ტ.] IV. - გვ.285-296. - შენიშვნ.. - რეზ. ინგლ. ენ.      

კატეგორია:საქართველოს ფეოდალური საგვარეულოები
კარელ რაისი

**კარელ რაისი** ( დ. 21 ივლისი, 1926 — გ.  25 ნოემბერი, 2002) — ჩეხი კინორეჟისორი. მოღვაწეობდა მეორე მსოფლიო ომის შემდგომ ბრიტანეთში. იყო 1950-60-იანი წლების ბრიტანული ახალი რეალისტური მიმდინარეობის წარმომადგენელი.

## ფილმოგრაფია
*1966 - მორგანი: შესაფერისი მდგომარეობა თერაპიისთვის *(Morgan – A Suitable Case for Treatment)* 
*1968 - აისედორა *(Isadora)* 
*1981 - ფრანგი ლეიტენანტის საყვარელი ''(The French Lieutenant's Woman)''

## რესურსები ინტერნეტში
*

კატეგორია:ჩეხი რეჟისორები
კატეგორია:ბრიტანელი კინორეჟისორები
კატეგორია:დაბადებული  21 ივლისი
კატეგორია:დაბადებული 1926
კატეგორია:გარდაცვლილი 25 ნოემბერი
კატეგორია:გარდაცვლილი 2002
კუპიდონი

**კუპიდონი**, *ამური* () — სიყვარულის ღმერთი რომაულ მითოლოგიაში, ღმერთქალ ვენერას ვაჟი, რომელიც ხშირად წარმოდგენილი ჰყავდათ მშვილდოსანი ფრთოსანი ყმაწვილის სახით; კუპიდონს ბერძნულ მითოლოგიაში შეესაბამება ეროსი.

## რესურსები ინტერნეტში
## სქოლიო
კატეგორია:რომაული ღმერთები
კატეგორია:სიყვარულის და ვნების ღმერთები
მიჰრიმაჰ სულთანი

**მიჰრიმაჰ სულთანი** (დ. 21 მარტი, 1522 — გ. 25 იანვარი, 1578) — ოსმალეთის სულთან სულეიმან I-ისა და როქსოლანას შვილი.

## ბიოგრაფია
მიჰრიმაჰ სულთანი იყო სულეიმან დიდებულის და მისი კანონიერი ცოლის, ჰიურემ სულთნის ერთადერთი ქალიშვილი. მიიღო ბრწყინვალე განათლება, ფლობდა რამდენიმე ენას, იყო ძალზედ ერუდირებული, დაინტერესებული იყო პოლიტიკით და ქველმოქმედებით. ამასთან ერთად მიჰრიმაჰი იყო ლამაზი, ელეგანტური სულთანი გრძელი, ოქროსფერი თმით. 1539 წელს 17 წლის მიჰრიმაჰი მიათხოვეს 38 წლის რუსტემ-ფაშას. თანამედროვენის თქმით მიჰრიმაჰი დედის რჩევას დათანხმდა გათხოვილიყო ამბიციურ და ოსმანთა დინასტიის ერთგულ რუსტემზე. მამაც დათანხმდა ცოლის სურვილს — სულეიმანის მხრიდან რუსტემ-ფაშა დიდი ნდობით სარგებლობდა. ხუთ წელიწადში რუსტემ-ფაშა გახდა ოსმალეთის იმპერიის დიდი ვეზირი.

## საქმიანობა
მიჰრიმაჰ სულთანი იყო ძალზედ გავლენიანი და მდიდარი. მან მიიღო მონაწილეობა მეუღლის პროექტებში და დედას დაეხმარა ემართა სახელგანთმული ჰიურემ ჰასეკი სულთნის ფონდი. 1558–1578 წლებში მართავდა სულთნის ჰარემს. მისი ძმის სელიმ II-ის მმართველობის პერიოდში ფაქტობრივად იყო ოსმალეთის იმპერიის ვალიდე-სულთანი. ასევე ცნობილია, რომ მიჰრიმაჰმა გამოყო სახსრები თავისი სახელობის ორი მეჩეთის კომპლექსისთვის (ედრნექაფის რაიონში და უსქუდარის რაიონში) სტამბოლში, რომელის მშენებლობასაც ხელმძღვანელობდა სახელგანთქმული არქიტექტორი სინანი.

## შვილები
რუსტემ-ფაშას და მიჰრიმაჰ სულთნის შვილების რაოდენობის შესახებ ცოტა რამ არის ცნობილი. ზუსტად არის ცნობილი, რომ მიჰრიმაჰს რუსტემთან ქალიშვილი, აიშე ჰიუმაშაჰი ჰყავდა. აიშე ჰიუმაშაჰის ქმარს და შვილებს გავლენიანი პოზიციები ეკავათ ოსმალეთის იმპერიაში. ეს ფაქტი ეხება აიშე ჰიუმაშაჰის შვილიშვილებსაც..

მიჰრიმაჰის და რუსტემის ვაჟი მამასთან ერთად შეჰზადეს მეჩეთის სასაფალოზე განისვენებს. ის გარდაიცვალა მამის გარდაცვალებიდან მალევე ეპიდემიით. მიჰრიმაჰის ორი უსახელო ვაჟის საფლავები მისივე სახელობის მეჩეთში, უსქუდარში არის.

## გარდაცვალება
მიჰრიმაჰ სულთანი გარდაიცვალა 1578 წლის 25 იანვარს, 56 წლის ასაკში. ის იყო სულთან სულეიმანის ერთადერთი შვილი, რომელსაც ეღირსა სულეიმანის სასაფლაოზე დაკრძალვა.

## იხილეთ აგრეთვე
* ქალთა სულთანატი

## სქოლიო
## ლიტერატურა
* Sakaoğlu, Necdet (Nisan 2012). Süleyman, Hurrem ve Diğerleri: Bir Dönemin Gerçek Hikayesi.
* Imperial Harem : Women and Sovereignty in the Ottoman Empire 199379, Oxford University Press, ISBN 0-19-508677-5.

## რესურსები ინტერნეტში  
* Photos of Mihrimah Sultan Mosque in Edirnekapi 
* Photos of Iskele Mosque (aka Mihrimah) in Uskudar 
* Mihrimah Sultan Mosque in Edirnekapi 
* Mihrimah Sultan -- an Ottoman princess’ legacy survives

კატეგორია:ოსმანების დინასტია
კატეგორია:დაბადებული 21 მარტი
კატეგორია:დაბადებული 1522
კატეგორია:გარდაცვლილი 25 იანვარი
კატეგორია:გარდაცვლილი 1578
კატეგორია:ქალთა სულთანატი
კატეგორია:სტამბოლში დაბადებულები
აგუადულსე (კოკლე)

**აგუადულსე** () — ქალაქი პანამაში, კოკლეს პროვინციაში. 2008 წლის მონაცემებით, მოსახლეობა 19 156 ადამიანს შეადგენდა.

## იხილეთ აგრეთვე
* პანამის ქალაქების სია

## რესურსები ინტერნეტში 
*World Gazetteer: Panama &ndash; World-Gazetteer.com

კატეგორია:პანამის ქალაქები
კატეგორია:კოკლეს დასახლებული პუნქტები
დენიელ გილისი

**დენიელ გილისი** (; 14 მარტი, 1976) — კანადაში დაბადებული ახალ ზელანდიელი მსახიობი, რომელიც ყველაზე ცნობილია როლებით: ელაიჯა მაიკლსონი სერიალ ვამპირის დღიურებში და სერიალ პირველშობილებში, ასევე ექიმი ჯოელ გორანის როლით რომელსაც ასრულებდა კანადურ სერიალში გადარჩენის იმედი.

## ბიოგრაფია 
### ადრეული ცხოვრება 
დენიელი დაიბადა 1976 წლის 14 მარტს უინიპეგში, კანადაში. როდესაც დენიელი ხუთი წლის იყო, როდესაც მისმა მშობლემა გადაწყვიტეს სამშობლოში ახალ ზელანდიაში დაბრუნება, ისინი საცხოვრებლად ჯერ ინვერკარგილიში შემდეგ კი ჰამილტონში გადავიდნენ. მიუხედავად იმისა რომ მისი ოჯახი სამედიცინო წარსულით იყო ცნობილი, დენიელი სამსახიობო საქმინობით დაინტერესდა და სწავლა უნიტეკის საშემსრულებლო ხელოვნების სკოლაში განაგრძო.

### ოჯახი 
2004 წელს ერთ წლიანი შეხვედრების შემდეგ დენიელი ამერიკელ მსახიობზე რეიჩელ ლი კუკზე დაქორწინდა. 2013 წლის 29 სექტემბერს წყვილს გოგონა შეეძინა, 2015 წელს ბიჭი.

## ფილმოგრაფია 
### მხატვრული ფილმები 
### ტელესერიალები 
## რესურსები ინტერნეტში 
* 
* 
* 
* დენიელ გილისის ვიკია

## სქოლიო 
კატეგორია:დაბადებული 14 მარტი
კატეგორია:დაბადებული 1976
კატეგორია:კანადელი მსახიობები
კატეგორია:ახალზელანდიელი‎ მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
ივანე პოლტორაცკი

**ივანე ეგნატეს ძე პოლტორაცკი** (პოლტარაცკი) (დ. 1836 — გ. 11 სექტემბერი, 1892) — პოლონური წარმოშობის ქართველი საზოგადო მოღვაწე.

## ბიოგრაფია
პოლტორაცკები წარმოშობით პოლონეთიდან იყვნენ. გრაფი ეგნატე პოლტორაცკი რუსეთის იმპერატორის სამსახურში იდგა, ამიტომ მისი ოჯახი პეტერბურგში ცხოვრობდა. იგი აქტიურად იყო ჩაბმული დეკაბრისტულ მოძრაობაში, ამიტომ ქუთაისის გუბერნიაში გადაასახლეს. იქ მან შეირთო ზედგენიძის ასული, რომლისგან ორი ვაჟი, სიმონი და ივანე შეეძინა.

ივანე პოლტორაცკიმ მიიღო ქართული განათლება; დაამთავრა თბილისის სათავადაზნაურო გიმნაზია. მსახურობდა თბილისში მომრიგებელ მოსამართლედ, ვექილად, ნოტარიუსად. ახლოს იყო ილია ჭავჭავაძესთან; მონაწილეობდა ქართველთა შორის წერა-კითხვის გამავრცელებელი საზოგადოებისა და გაზეთ „საქართველოს მოამბის“ დაარსებაში. ილიამ მას მიუძღვნა პოემა „აჩრდილი“. სიმონ პოლტორაცკი პეტერბურგში ცხოვრობდა, იურისტად მუშაობდა და იქაურ ქართულ სათვისტომოს მატერიალურად ეხმარებოდა. ივანე პოლტორაცკიმ პირველი მეუღლის გარდაცვალების შემდეგ იქორწინა ნადეჟდა (ნადო) გაბაშვილზე. ის გაბაშვილების ცნობილი ოჯახიდან იყო, რომელიც ზემელზე ცხოვრობდა. მისი და მარიამ გაბაშვილი ცნობილი პიანისტი და პირველი პროფესორი ქალი იყო საქართველოში. გაბაშვილები ფლობდნენ ოქროყანის მამულებს. მათ იქ ორი აგარაკი ჰქონდათ, ზემო და ქვემო. ზემო აგარაკის ორსართულიანი სახლი გადასცეს სოფლის მოსახლეობას სკოლისთვის. მოგვიანებით სკოლამ პოლტორაცკის სიძის, ექვთიმე თაყაიშვილის სახელი შეიძინა. პოლტორაცკებმა 1890 წელს ოქროყანის ნაწილი, დღევანდელი თბილისის ფუნიკულიორის ტერიტორია ბელგიურ კომპანიას გადასცეს იჯარით, რომელმაც ფუნიკულიორი გაიყვანა.

ივანე პოლტორაცკის რუსულ ენაზე ნათარგმნი აქვს ილია ჭავჭავაძის „კაცია ადამიანი?!“, „ოთარაანთ ქვრივი“, „გლახის ნაამბობი“, შოთა რუსთაველის „ვეფხისტყაოსანი“. ივანე პოლტორაცკი გარდაიცვალა 1892 წლის 11 სექტემბერს; დაკრძალულია ოქროყანაში.

პოლტორაცკის პირველი ვაჟი, ილია იყო ილია ჭავჭავაძის ნათლული. მან განათლება საფრანგეთში მიიღო. პროფესიით სამთო ინჟინერი იყო, შემდეგ კი ერთ-ერთ ბანშკი მუშაობდა. გარდაიცვალა პარიზში, მემკვიდრე არ დარჩენია. ნადო გაბაშვილთან ივანე პოლტორაცკის ექვსი შვილი შეეძინა: ნინო, ელენე, ანა, სოფიო, ეკატერინე, ალექსანდრე. უფროსი ქალიშვილი ნინო (1869–1931) იყო მეუღლე ექვთიმე თაყაიშვილისა. ნინო პოლტორაცკაია გარდაიცვალა ლევილში (საფრანგეთი) და იქვე იყო დაკრძალული, თუმცა 1987 წელს  მისი ნეშტი გადმოასვენეს თბილისში და დაკრძალეს დიდუბის პანთეონში, 2000 წელს კი — ექვთიმე თაყაიშვილის გვერდით, მთაწმინდის პანთეონში.

## ლიტერატურა 
* ჯავახიშვილი, ნიკო. ექვთიმე თაყაიშვილის წინაპრები და ოჯახური გარემო // საქართველოს ისტორიის ინსტიტუტი: შრომები / ივანე ჯავახიშვილის სახელობის თბილისის სახელმწიფო უნივერსიტეტი; ჰუმანიტარულ მეცნიერებათა ფაკულტეტი. - თბილისი, 2011. - ISSN 1987-9970. - [ტ.] IV. - გვ.285-296. - შენიშვნ.. - რეზ. ინგლ. ენ.
*ექვთიმე თაყაიშვილი, კრებული გვ. 283-286 — საქართველოს საპატრიარქოს გამომცემლობა, თბილისი, 2007, ISBN 978-99940-852-0-0

## რესურსები ინტერნეტში 
* პოლტორაცკი ივანე. ვებ-გვერდი „ქართველ თავად-აზნაურთა გენეალოგია“. 

კატეგორია:დაბადებული 1836
კატეგორია:გარდაცვლილი  11 სექტემბერი
კატეგორია:გარდაცვლილი 1892
კატეგორია:ქართველი საზოგადო მოღვაწეები
კატეგორია:ქართველთა შორის წერა-კითხვის გამავრცელებელი საზოგადოების წევრები
ჰაირი ჰაირიოღლუ

**ჰაირი ჰაირიოღლუ** (*ვახტანგ მალაყმაძე*;  დ. 11 ივნისი, 1936, ჰაირიე, ინეგოლი, თურქეთი — გ. 2003, ინეგოლი, თურქეთი) — თურქეთში მოღვაწე ეთნიკურად ქართველი მეცნიერი, მთარგმნელი, პოეტი, პუბლიცისტი და საზოგადო მოღვაწე, აჭარელ მუჰაჯირთა შთამომავალი.

ჰაირი ჰაირიოღლუ დაიბადა ქართველ მუჰაჯირთა ოჯახში სოფელ ჰაირიეში. ამავე სოფლიდან იყო მისი მეგობარი და თურქეთში მოღვაწე ეთნიკურად ქართველი აჰმედ ოზქანი (მელაშვილი). სტამბოლის ილდიზის პოლიციის სკოლის დასრულების შემდეგ წლების განმავლობაში, 1982 წლამდე მუშაობდა თურქეთის სამოქალაქო თავდაცვის სფეროში სხვადასხვა თანამდებობაზე. პარალელურად ეწეოდა სამეცნიერო და საზოგადოებრივ საქმიანობას; აგროვებდა თურქეთის ქართველების ფოლკლორულ ნიმუშებს, იკვლევდა მუჰაჯირობის ისტორიას; 1968 წელს აჰმედ ოზქანთან ერთად გამოსცა წიგნი „გურჯისტანი“. ჰაირიოღლუმ თურქულად თარგმნა იაკობ გოგებაშვილის „იავნანამ რა ჰქმნა?!“, მოამზადა, თარგმნა და ორ ტომად გამოსცა „ქართული საბავშვო ზღაპრები“, ასევე მუჰამედ ვანილიშისა და ალი თანდილავას „ლაზების ისტორია“ (1992 წ.), ივანე ჯავახიშვილის, ნიკო ბერძენიშვილისა და სიმონ ჯანაშიას შრომების მიხედვით მომზადებული „საქართველოს ისტორია“ (1997) და სხვ. რამდენიმეჯერ ეწვია საქართველოს, პირველად 1977 წელს. გარდაიცვალა 2003 წელს; დაკრძალულია ქალაქ ინეგოლის სასაფლაოზე.

## ლიტერატურა 
* ვახტანგ მალაყმაძე (ჰაირი ჰაირიოღლუ) - ქართველი მეცნიერი და საზოგადო მოღვაწე თურქეთში : (1936-2002 წწ.) / როზეტა გუჯეჯიანი // საქართველოს ისტორიის ინსტიტუტი : შრომები / ივანე ჯავახიშვილის სახელობის თბილისის სახელმწიფო უნივერსიტეტი; ჰუმანიტარულ მეცნიერებათა ფაკულტეტი. - თბილისი, 2011. - ISSN 1987-9970. - [ტ.] IV. - გვ.364-375. - შენიშვნ.. - რეზ. ინგლ.
* ვახტანგ მალაყმაძის წერილი, 1991 წელი
* ჰაირი ჰაირიოღლუს მოწმობა

## სქოლიო
კატეგორია:დაბადებული 1936
კატეგორია:გარდაცვლილი 2003
კატეგორია:ქართველი საზოგადო მოღვაწეები
ლეო მაკ-კერნი

**რეჯინალდ მაკ-კერნი** (; დ. 16 მარტი, 1920 — გ. 23 ივლისი, 2002) — ავსტრალიელი მსახიობი. მონაწილეობა აქვს მიღებული ბრიტანულ, ავსტრალიურ და ამერიკულ ფილმებში, აგრეთვე 200-ზე მეტ სპექტაკლში.

მაკ-კერნი დაიბადა სიდნეიში, ნორმან უოლტონ მაკ-კერნისა და ვერა მარტინის ოჯახში. სწავლობდა სიდნეის ტექნიკურ სკოლაში. 15 წლის ასაკში, უბედური შემთხვევის შედეგად დაკარგა მარცხენა თვალი. მეორე მსოფლიო ომის პერიოდში მსახურობდა ავსტრალიის არმიაში. მისი დებიუტი თეატრში შედგა 1944 წელს სიდნეიში, ხოლო პირველი კინოროლი მიიღო ფილმში „მკვლელობა კათედრალში“ 1951 წელს.

მისი განთქმული ფილმებია „მიშველე!“ (1965), „ყველა დროის ადამიანი“ (1966), „რაიანის ქალიშვილი“ (1970), „ცისფერი სავანე“ (1980), „ფრანგი ლეიტენანტის ქალი“ (1981), „ქალბატონი-ქორი“. იგი აგრეთვე მონაწილეობს ფილმების სერიის „ომენის“ პირველ და მეორე ნაწილში. 

ცხოვრების პერიოდში იტანჯებოდა რიგი დაავადებებით, მათ შორის — შაქრიანი დიაბეტით. 2002 წელს გაგზავნეს ბათის მოხუცთა თავსესაფარში, სადაც იგი რამდენიმე კვირაში გარდაიცვალა. 1983 წელს ხელოვნებაში შეტანილი წვლილისთვის, ავსტრალიის მთავრობამ მას მიანიჭა ავსტრალიის ორდენის ოფიცრის წოდება.

## ფილმოგრაფია
## რესურსები ინტერნეტში 
*
*ლეო მაკ-კერნი  — Aveleyman
*BBC Online Obituary
*BBC Online: „*Rumpole* Star McKern Dies“

## სქოლიო
კატეგორია:დაბადებული 16 მარტი
კატეგორია:დაბადებული 1920
კატეგორია:გარდაცვლილი  23 ივლისი
კატეგორია:გარდაცვლილი 2002
კატეგორია:XX საუკუნის ავსტრალიელი მამაკაცი მსახიობები
კატეგორია:ავსტრალიელი მამაკაცი კინომსახიობები
კატეგორია:ავსტრალიელი მამაკაცი თეატრის მსახიობები
კატეგორია:ავსტრალიელი მამაკაცი ტელემსახიობები
კატეგორია:ავსტრალიელი მამაკაცი გამხმოვანებლები
კატეგორია:AACTA Award-ის მფლობელები
კატეგორია:ავსტრალიელი მამაკაცი რადიოწამყვანები
კატეგორია:მსახიობები ანბანის მიხედვით
ბეისაიდი (უისკონსინი)

**ბეისაიდი** () — სოფელი აშშ-ში, უისკონსინის შტატში. შედის მილუოკის ოლქის შემადგენლობაში.

2010 წლის აღწერის მონაცემებით, სოფლის მოსახლეობა 4 389 ადამიანს შეადგენდა, სიმჭიდროვე 709.0 კაცი/კმ². ფართობი 6,19 კმ².

## გეოგრაფია
აშშ-ის ბიუროს აღწერის მონაცემებით, სოფლის ფართობი 6,19 კმ²-ს შეადგენდა, აქედან ხმელეთს ფართობის მთლიანი ნაწილი,  6,19 კმ² უჭირავს.

## სქოლიო
კატეგორია:მილუოკის ოლქის დასახლებები
ტონი მაგნუსონი

მინიატიურა|H-street Skateboards-ის ლოგო
**ტონი მაგნუსონი** (დ. 23 თებერვალი, 1963) — შვედი ვეტერანი სკეიტერი და Osiris Shoes-ის წილის მფლობელი. ყურადღება მიიქცია იმით, რომ გამოიგონა რამდენიმე ტრიუკი. ამის შემდეგ (1988 წელს), თავის მეგობარ მაიკ ტერნასკისთან ერთად შექმნა სკეიტბორდის დაფების კომპანია "H-street Skateboards", რომელსაც ჰყავდა პროფესიონალებისგან შემდგარი გუნდი.

## ახალგაზრდობა 
დაიბადა სტოკჰოლმში. სრიალი დაიწყო 12 წლის ასაკში "Newporter"-ის სკეიტბორდზე. 16 წლის ასაკში დადგა არჩევანის წინაშე, ესწავლა კოლეჯში თუ გაეგრძელებინა ვარჯიში.

## პროფესიონალური კარიერა 
კარიერა დაიწყო 1983 წელს აშშ-ში, როგორც "Uncle Wiggly"-ს გუნდის წევრმა.

რამდენიმე წლის შემდეგ ტონის და ტერნასკის სურდათ, შეექმნათ ახალი კომპანია. ამისთვის მათ დახმარება სკეიტბორდინგის ინდუსტრიის იმდროინდელ ლიდერ ჯორჯ ჰემედს სთხოვეს და დააარსეს კომპანია "H-street Skateboards". მათ მოსწონდათ "Powell"-ის ვიდეოები, თუმცა არ ჰქონდათ საკმარისი ბიუჯეტი, რათა პროფესიონალურად გადაეღოთ და დაემონტაჟებინათ საკუთარი. სამაგიეროდ, ტერნასკიმ და მაგნუსონმა გადაწყვიტეს, რომ სახლის პირობებში დაემონტაჟებინათ ვიდეოები და მიეღოთ ახალი სკეიტერები "H-street"-ის გუნდში (რონ ალენი, მეტ ჰენსლი და 14 წლის დენი უეი).

მათი პირველი ვიდეო  განიხილება, როგორც გარდატეხა სკეიტბორდინგის  ვიდეოების სფეროში. შემდეგ წელს მათ გამოუშვეს ახალი ვიდეო , რომელშიც გამოჩნდნენ "H-street"-ის გუნდის ახალი წევრები: ბრაიან ლოტი, ქოლბი კარტერი და სალ ბარბერი.

ტონი ასევე ინოვატორი იყო დაფის დიზაინში. მან შეიმუშავა ახალი კონსტრუქციის კონსეპტი და უწოდა "Hell Concave", რაც წარმოადგენდა ღრმა ჩაზნექილ ადგილს დაფის წინა და უკანა ნაწილთან.

## მაიკ ტერნასკის გარდაცვალება 
1990 წელს მაიკ ტერნასკიმ დატოვა კომპანია "H-street" და დააარსა "PLAN B". ამასთან ერთად, ახალი კომპანიისთვის მან გაიყოლა რამდენიმე პროფესიონალი სკეიტერი "H-street"-იდან. მაიკის მიზანი იყო არა ბიზნესის წამოწყება, რომელიც მას ფულს აშოვნინებდა, არამედ მსოფლიოში საუკეთესო გუნდის შეკრება. 1993 წელს, მას შემდეგ, რაც მაგნუსონის ბრენდის ფინანსურმა მხარდამჭერმა მაგნუსონს უმიზეზოდ მოსთხოვა ფული, მანაც დატოვა "H-street" და გააგრძელა კარიერა ახალი ბრენდის დაარსებით, სახელად — Evol Skateboards. 1994 წლის 17 მაისს ტერნასკი ავარიაში დაიღუპა. "PLAN B" დაიშალა, თუმცა 2005 წელს, ყოფილმა გუნდის წევრებმა: დენი უეიმ და ქოლინ მაკკაიმ აღადგინეს. "PLAN B" დღესაც დიდი პოპულარობით სარგებლობს და მსოფლიოს საუკეთესო სკეიტერებიდან ბევრს აერთიანებს.

## H-street-ის "ხელახლა დაბადება" 
ხანგრძლივი დისკუსიის შემდეგ ჰემედმა და მაგნუსონმა, 2008 წელს აღადგინეს "H-street", თუმცა ამ დროისთვის მისი გუნდის უმრავლესობა სხვადასხვა ბრენდებს ჰყავდათ გადანაწილებული, რის გამოც მისი ბოლომდე აღდგენა ვერ მოხერხდა.

## სხვა რისკები 
ტონი მაგნუსონი ასევე არის კომპანია "Osiris Shoes"-ის ერთ-ერთი დამაარსებელი. ეს კომპანია დაარსებულია 1996 წელს და ახლაც აგრძელებს ფეხსაცმელების გამოშვებას სკეიტერებისთვის.

## რესურსები ინტერნეტში 
* H-street - ოფიციალური საიტი
* Osiris Shoes - ოფიციალური საიტი
* H-street-ის შესახებ 
* Evol Skateboards-ის შესახებ 

## სქოლიო 
კატეგორია:დაბადებული 1963
კატეგორია:ამერიკელი ბიზნესმენები
კატეგორია:შვედი სკეიტბორდერები
კატეგორია:ცოცხალი ადამიანები
უესტ-ალისი (მილუოკის ოლქი)

**უესტ-ალისი** () — ქალაქი აშშ-ში, უისკონსინის შტატში. შედის მილუოკის ოლქის შემადგენლობაში.
2010 წლის აღწერის მონაცემებით, ქალაქის მოსახლეობა 60 411 ადამიანს შეადგენდა, სიმჭიდროვე 2,047.8 კაცი/კმ². ფართობი 29,55 კმ².

## გეოგრაფია
აშშ-ის ბიუროს აღწერის მონაცემებით, ქალაქის ფართობი 29,55 კმ²-ს შეადგენდა, აქედან ხმელეთს ფართობის 29,50 კმ², ხოლო წყალს 0,05 კმ² უჭირავს.

## სქოლიო
კატეგორია:მილუოკის ოლქის ქალაქები
იუნესკოს მსოფლიო მემკვიდრეობის ძეგლები სერბეთში

2017 წლის მონაცემებით სერბეთში იუნესკოს **მსოფლიო მემკვიდრეობის** 5 ძეგლია, რაც ძეგლების საერთო რაოდენობის (1073) დაახლოებით 0,4 %-ია. ყველა ობიექტი სიაში შეტანილია კულტურული კრიტერიუმებით, მათ შორის ორი ობიექტი წარმოადგენს კაცობრიობის შემოქმედებითი გენიის შედევრს (კრიტერიუმი i). იუგოსლავიის ფედერაციულმა რესპუბლიკამ იუნესკოს მსოფლიო კულტურული და ბუნებრივი მემკვიდრეობის ძეგლების დაცვის კონვენციის რატიფიცირება მოახდინა 2001 წლის 11 სექტემბერს. თუმცა სერბეთის ტერიტორიიდან პირველი მსოფლიო მემკვიდრეობის ძეგლი  იყო სტარი-რასი, რომელიც სიაში გაწევრიანდა 96 ნომრით 1979 წელს მე-3 სესიაზე. კოსოვოს მართლმადიდებლური მონასტრები 2006 წლიდან იმყოფებიან იუნესკოს საფრთხის ქვეშ მდგომი ძეგლების სიაში, კოსოვოში მაცხოვრებელ ალბანელთა მასზე შესაძლო თავდასხმის გამო.

## ცხრილი 
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.

### ობიექტების გეოგრაფიული მდებარეობა 
წითელი წერტილებით მონიშნულია სტეჩკების მდებარეობა.

## სქოლიო
სერბეთი
*
The Marshall Mathers LP 2

***The Marshall Mathers LP 2*** — ამერიკელი რეპერ ემინემის მერვე სტუდიური ალბომი. იგი გამოიცა 2013 წლის 5 ნოემბერს ლეიბლებზე  Aftermath Entertainment, Shady Records და Interscope Records. ალბომის ჩაწერა დაიწყო 2012 წელს და გრძელდებოდა 2013 წლის ჩათვლით, სხვადასხვა სტუდიებში, ემინემის და პროდიუსერების, რიკ რუბინის, No ID-ის და Dr. Dre-ს მიერ. იგი არის ემინემის მესამე სტუდიურ ალბომ *The Marshall Mathers LP*-ის (2000) გაგრძელება.

## სიმღერების სია
; შენიშვნები
* სიმღერების სია და ავტორობა აღებულია ოფიციალური ბუკლეტიდან.
*  აღნიშნავს თანაპროდიუსერს.
*  აღნიშნავს დამატებით პროდიუსერს.
* „Bad Guy“-ში ჟღერს სარა ჯეფის ვოკალი.
* „Survival“-ში ჟღერს ლიზ როდრიგესის ვოკალი.  
* „Legacy“-ში ჟღერს პოლინას ვოკალი.
* „Love Game“-ში ჟღერს კირა მარის ვოკალი.
* „The Monster“-ში ჟღერს ბებეს ბეკ-ვოკალები.

; გამოყენებული სემპლები
* „Bad Guy“ - „Hocus Pokus“ (უოლტერ მერფი; „Soana“ (ჯან პიერო რევერბერი და ლაურა ჯორდანო); „Ode to Billie Joe“ (ლუ დონალდსონი).
* „Rhyme or Reason“ - „Time of the Season“ (ავტორი როდ ერჯენტი, შემსრულებელი The Zombies).
* „Berzerk“ - „The Stroke“ (ბილი სკუაირი);  „Fight for Your Right“ (ბისტი ბოიზი); „Feel Me Flow“ (Naughty by Nature)
* „Rap God“ - „The Show“ (ავტორები დაგლას დეივისი და რიჩარდ უოლტერსი; „Supersonic“ (ავტორები დანია ბირკსი, ხუანა ბერნსი, ხონიტა ლი, ფატიმა შაიდი და კიმ ნეზელი).
* „So Far...“ - „Life's Been Good“ (ჯო უოლში); „P.S.K. What Does It Mean?“ (Schoolly D).
* „Love Game“ - „Game of Love“ (უეინ ფონტენა და The Mindbenders); „The Object of My Affection“ (ჯიმი გრირი, კოი პო და პინკი ტომლინი).

## Charts
### Weekly charts
### Year-end charts
## Certifications
## რესურსები ინტერნეტში 
* 

## სქოლიო
კატეგორია:2013 წლის ალბომები
კატეგორია:ემინემის ალბომები
კატეგორია:Aftermath Entertainment-ის ალბომები
კატეგორია:Interscope Records-ის ალბომები
კატეგორია:Interscope Geffen A&M Records-ის ალბომები
კატეგორია:Shady Records-ის ალბომები
კატეგორია:ალბომები Dr. Dre-ს პროდიუსერობით
კატეგორია:ალბომები რიკ რუბინის პროდიუსერობით
კატეგორია:ალბომები ემილ ჰეინის პროდიუსერობით
კატეგორია:ალბომები ემინემის პროდიუსერობით
კატეგორია:ალბომები Alex da Kid-ის პროდიუსერობით
კატეგორია:ალბომები StreetRunner-ის პროდიუსერობით
კატეგორია:ალბომები Symbolyc One (S1)-ის პროდიუსერობით
კატეგორია:ალბომები ჯეფ ბასკერის პროდიუსერობით
კატეგორია:ალბომები M-Phazes-ის პროდიუსერობით
კატეგორია:ალბომები ფრენკ დიუკსის პროდიუსერობით
ლა-ლომა

**ლა-ლომა** () — ქალაქი პანამაში, კოკლეს პროვინციაში. 2008 წლის მონაცემებით, მოსახლეობა 1 844 ადამიანს შეადგენდა.

## იხილეთ აგრეთვე
* პანამის ქალაქების სია

## რესურსები ინტერნეტში 
*World Gazetteer: Panama &ndash; World-Gazetteer.com

კატეგორია:პანამის ქალაქები
კატეგორია:კოკლეს დასახლებული პუნქტები
სტივენ კალაჰანი

**სტივენ კალაჰანი** ( დ. 6 თებერვალი, 1952) — ამერიკელი მწერალი, სამხედრო საზღვაო არქიტექტორი და გამომგონებელი, თუმცა ის ცნობილი მხოლოდ ამით არ გამხდარა. სტივენმა 76 დღე გაძლო ატლანტის ოკეანეში სრულიად მარტომ სამაშველო ნავში და გადარჩა, რის შემდეგაც 1986 წელს მან დაწერა წიგნი სათაურით „დინების მიხედვით: 76 დღე დაკარგული ოკეანეში“ (ინგლ: Adrift: 76 Days Lost At Sea), რომელიც 36 კვირის მანძილზე ითვლებოდა ნიუ-იორკ ტაიმზის ყველაზე კარგად გაყიდვად წიგნად.

## რესურსები ინტერნეტში 
* სტივენ კალაჰანი 
* ოკეანეში დაკარგვის ისტორია
* 10 სულისშემძვრელი გადარჩენის ისტორია

## სქოლიო
კატეგორია:ამერიკელი მწერლები
კატეგორია:ამერიკელი გამომგონებლები
კატეგორია:დაბადებული 1952
კატეგორია:მწერლები ანბანის მიხედვით
კატეგორია:ცოცხალი ადამიანები
ზაფხულის ოლიმპიური თამაშები 2020

**2020 წლის ოლიმპიური თამაშები** (ოფიციალურად ცნობილი როგორც **ზაფხულის XXXII ოლიმპიური თამაშები**) — სპორტული ღონისძიება, რომელიც 2021 წლის 23 ივლისს გაიხსნა და 17 დღის შემდეგ, 8 აგვისტოს დაიხურა. 2020 წლის ზაფხულის ოლიმპიურ თამაშებს იაპონიის დედაქალაქმა ტოკიომ უმასპინძლა.

## კალენდარი 
## რესურსები ინტერნეტში 
* ოლიმპიური კომიტეტი
* ოლიმპიადა 2020
* ოლიმპიადა ტოკიოში (2020) 
* ტოკიოს ოლიმპიური კომიტეტი

## შენიშვნები 
## სქოლიო 
კატეგორია:ზაფხულის ოლიმპიური თამაშები
კატეგორია:ზაფხულის ოლიმპიური თამაშები 2020‎
Ooooooohhh... On the TLC Tip

***Ooooooohhh... On the TLC Tip*** — ამერიკული ჰიპ-ჰოპ ჯგუფ TLC-ს  სადებიუტო სტუდიური ალბომი, რომელიც 1992 წლის 25 თებერვალს გამოვიდა. ალბომი ჯგუფისთვის წარმატებული გამოდგა. იგი გამოცემისთანავე მოხვდა ბილბორდის #105 პოზიციაზე და ავიდა #14-მდე. 2003 წელს აშშ-ში მას RIAA-სგან ოთხი გზის პლატინის სტატუსი მიენიჭა - იმ დროისთვის გაყიდული 6 მილიონზე მეტი ასლის ოდენობით.

## სიმღერების სია
#Intro - 0:30
# Ain't 2 Proud 2 Beg (დალას ოსტინი, ლიზა ლოპესი) – 5:36
# Shock Dat Monkey (ლ.ა. რაიდი, Babyface, დერილ სიმონსი, ლიზა ლოპესი) – 5:08
#Intermission I - 0:19
# Hat 2 da Back (დალას ოსტინი, ლიზა ლოპესი, კევინ უელსი) – 4:16
# Das Da Way We Like 'Em (TLC, მარლი მარლი) – 5:01
# What About Your Friends (დალას ოსტინი, ლიზა ლოპესი) – 4:53
# His Story (დალას ოსტინი) – 4:22
#Intermission II - 0:59
# Bad By Myself (ჯერმეინ დუპრი, დაიენ ფერისი, ტერენს შელტონი, ლიზა ლოპესი) – 3:55
# Somethin' You Wanna Know (დერილ სიმონსი, Babyface, ლ.ა. რაიდი, ლიზა ლოპესი, Kayo) – 5:43
# Baby-Baby-Baby (ლ.ა. რაიდი, Babyface, დერილ სიმონსი) – 5:15
# This is How it Should be Done (ლიზა ლოპესი, Marley Marl)  – 4:27
# Depend on Myself (დალას ოსტინი, ლიზა ლოპესი)  – 4:11
# Conclusion - 0:48

## სქოლიო 
კატეგორია:TLC-ს ალბომები
კატეგორია:1992 წლის სადებიუტო ალბომები
კატეგორია:LaFace Records-ის ალბომები
კატეგორია:Arista Records-ის ალბომები
კატეგორია:ალბომები დალას ოსტინის პროდიუსერობით
კატეგორია:ალბომები ჯერმეინ დუპრის პროდიუსერობით
კატეგორია:ალბომები ანტონიო რიდის პროდიუსერობით
კატეგორია:ალბომები Babyface-ის პროდიუსერობით
სერბეთის ეროვნული ასამბლეა

**სერბეთის ეროვნული ასამბლეა** () — სერბეთის ერთპალატიანი საკანონმდებლო ორგანო (პარლამენტი). შედგება 250 წევრისაგან, რომელთაც ირჩევენ 4 წლის ვადით მაჟორიტარული და პროპორციული სისტემით.

## რესურსები ინტერნეტში 
* ოფიციალური საიტი

კატეგორია:სერბეთის პოლიტიკა
საქართველო-სერბეთის ურთიერთობები

**საქართველო-სერბეთის ურთიერთობები**  —  წარმოადგენს  ურთიერთობებს სერბეთსა და საქართველოს შორის. სერბეთთან დიპლომატიური ურთიერთობები დამყარდა 1995 წლის 26 ივნისს. 

## საქართველოს ელჩები სერბეთში 
*დავით ბაქრაძე — 2012 წლის 1 მარტიდან დღემდე (რეზიდენციით ქ. ათენი);
*ირაკლი თავართქილაძე — 2010-2012 წწ (რეზიდენციით ქ. ათენი);
*ზვიად ჭუმბურიძე — 2009-2010 წწ.  
*ირაკლი თავართქილაძე — 2007-2009 წწ. (რეზიდენციით ქ. ათენი);
*ზვიად ჭუმბურიძე — 2003-2007 წწ. (რეზიდენციით ქ. ათენი).

## სერბეთის ელჩები საქართველოში
*დუშან ლაზიჩი — 2011 წლის 27 ოქტომბრიდან დღემდე (რეზიდენციით ქ. კიევი);  
*სტანიმირ ვუკიჩევიჩი — 2008 -2011 წწ  (რეზიდენციით ქ. მოსკოვი); 
*ელიცა ქურიაკი — საქმეთა დროებითი რწმუნებული 2006 -2007 წწ. (რეზიდენციით ქ. მოსკოვი);  
*მილან როჩენი — 2004 - 2006 წ.წ. (რეზიდენციით ქ. მოსკოვი)

## რესურსები ინტერნეტში 
* საქართველოს საგარეო საქმეთა სამინისტრო სერბეთთან ურთიერთობის შესახებ 
* სერბეთის საგარეო საქმეთა სამინისტრო 

კატეგორია:საქართველოს დიპლომატიური ურთიერთობები
კატეგორია:სერბეთის დიპლომატიური ურთიერთობები
კატეგორია:საქართველოს საგარეო ურთიერთობები
კატეგორია:სერბეთის საგარეო ურთიერთობები
ვალენტის აკვედუკი

thumb|right|250px|ვალენტის აკვედუკი
**ვალენტის აკვედუკი** (, , *ბოზდოღანი*, *Bozdoğan Kemeri* ნიშნავს *„ნაცრისფერი შევარდნის აკვედუკი“*) — რომაული აკვედუკი, რომელიც წარმოადგენდა აღმოსავლეთ რომის იმპერიის დედაქალაქ კონსტანტინოპოლის წყლით მომარაგების მთავარ სისტემას. ის ააშენეს გვიან IV საუკუნეში, იმპერატორ ვალენტის მიერ, ხოლო შემდგომ განახლდა რამდენიმე ოსმალო სულთნის მიერ. წარმოადგენს დღევანდელი სტამბოლის ერთ-ერთ მთავარ ღირსშესანიშნაობას.

## ლიტერატურა 
* 
* 
* 
* 
* 
* 
* 

## სქოლიო 
კატეგორია:აკვედუკები
კატეგორია:ბიზანტიის იმპერია
კატეგორია:სტამბოლი
Amusing Ourselves to Death

***Amusing Ourselves to Death: Public Discourse in the Age of Show Business*** (1985) — ნილ პოსტმენის წიგნი. მისი ტექსტი მომდინარეობს პოსტმენის დისკუსიიდან, რომელიც ავტორმა გამართა 1984 წელს, ფრანკფურტის წიგნების ბაზრობაზე. იგი მონაწილეობდა ჯორჯ ორუელის „1984“-ისა და თანამედროვე სამყაროს განხილვაში. წიგნის წარდგენისას პოსტმენი ამტკიცებდა, რომ თანამედროვე სამყარო უფრო კარგად არის ასახული ოლდოს ჰაქსლის „საოცარი ახალი მსოფლიო“, რომელშიც კაცობრიობა კონტროლდება გართობით და არა „1984“, რომელშიც კაცობრიობას აკონტროლებენ მთავრობები.

წიგნი გამოიცა რვა ენაზე და გაიყიდა 200.000 ასლის ოდენობით. 2005 წელს პოსტმენის შვილმა ენდრიუმ წიგნი ხელახლა გამოსცა. *Amusing Ourselves to Death* ითვლება ერთ-ერთ მნიშვნელოვან გამოცემას, რომელიც მედიის ეკოლოგიას მიმოიხილავს.

1992 წელს როჯერ უოტერსის მიერ გამოიცა ალბომი *Amused to Death*, რომელიც ნაწილობრივ დაიწერა პოსტმენის წიგნის გავლენით.

## რესურსები ინტერნეტში 
*Amusing Ourselves to Death ონლაინ-აუდიოწიგნი
*ინფორმაცია ნილ პოსტმენის შესახებ
*სტატიები პოსტმენის შესახებ 

## სქოლიო 
კატეგორია:1985 წლის წიგნები
კატეგორია:წიგნები მედიის შესახებ
კატეგორია:წიგნები ტელევიზიის შესახებ
კატეგორია:წიგნები ტოტალიტარიზმის შესახებ
კატეგორია:წიგნები ჰიპერრეალობის შესახებ
კატეგორია:ტელევიზიის კრიტიკა
პაულ ნიგლი

**პაულ ნიგლი** ( დ. 26 ივნისი, 1888 — გ. 13 იანვარი, 1953) — შვეიცარიელი მინერალოგი, პეტროგრაფი და გეოქიმიკოსი. 1907 წელს ციურიხში დაამთავრა უმაღლესი ტექნიკური სკოლა, 1915-1918 წლებში ლაიფციგის უნივერსიტეტის პროფესორი, 1918-1920 წლებში ტიუბინგენის უნივერსიტეტის პროფესორი, ხოლო 1920 წლიდან უმაღლესი ტექნიკური სკოლისა და უნივერსიტეტის პროფესორი ციურიხში. მისი ძირითადი შრომები მიეძღვნა გეოქიმიის, მეტალოგენიის, მინერალების ქიმიზმისა და სხვა საკითხებს. შეიმუშავა კრისტალური შეერთების სტერეოქიმიის საფუძვლები; შემოგვთავაზა ქანების ქიმიური შედგენილობის გადაანგარიშების ერთ-ერთი მეთოდი. მისი სახელობისაა მინერალი ნიგლიიტი.

## თხზულებები
* Geometrische Kristallographie desDiscontinuums, Tl 1—2, Lpz., 1918—19; 
* Lehrbuch der Mineralogie und Kristallchemie, 3 Aufl., Bd 1—2, В. — Zeblendorf, 1941—42; 
* Grundlagen der Stereochemie, Basel, 1945. 

## რესურსები ინტერნეტში 
* პაულ ნიგლი — დიდი საბჭოთა ენციკლოპედია  
* პაულ ნიგლი — ენციკლოპედია ბრიტანიკა 

## ლიტერატურა
* Ewaid P. P., Paul Niggli. 1888—1953, "Acta Crystallographica", 1953, v. 6.

## სქოლიო
კატეგორია:შვეიცარიელი გეოლოგები
სანდრა ბულოკი

**სანდრა ბულოკი** ( დ. 26 ივლისი, 1964) — ამერიკელი მსახიობი. დაიბადა არლინგტონში.

დედა ოპერის მომღერალი იყო მამა კი რიტორიკის მასწავლებელი. 1982 წელს მან სკოლა დაამთავრა. ამის შემდეგ ის სწავლობდა კაროლინის უნივერსიტეტში. უნივერსიტეტის დამთავრების შემდეგ იგი გადავიდა საცხოვრებლად ნიუ-იორკში, სადაც დაიწყო სამსახიობო კარიერა. პოპულარობა მოიპოვა 1990-იან წლებში. სანდრას პოპულარობაზე ასევე იმოქმედა ფილმმა „დამანგრეველი“ (1993), სადაც იგი სილვესტერ სტალონესთან ერთად თამაშობდა. 2007 წელს ის შეფასებული იყო როგორც სიმდიდრით მეთოთხმეტე ქალი გართობის ინდუსტრიაში. სანდრამ შავკანიანი ბიჭი ლუისი იშვილა. ეს მოხდა იმ პერიოდში როდესაც მისი და ჯესი ჯეიმზის ქორწინება ინგრეოდა. განქორწინების შემდეგ სანდრა მარტოხელა დედა აღმოჩნდა.

## ფილმოგრაფია 
## რესურსები ინტერნეტში 
* 
* სანდრა ბულოკი  საიტზე Yahoo! Movies
* 

## სქოლიო 
კატეგორია:ამერიკელი მსახიობები
კატეგორია:დაბადებული 26 ივლისი
კატეგორია:დაბადებული 1964
კატეგორია:ოსკარის მფლობელი კინომსახიობები
კატეგორია:გერმანელი ამერიკელები
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
სიგურნი უივერი

**სიგურნი უივერი** ( დ. 8 ოქტომბერი, 1949) — ამერიკელი მსახიობი. ცნობილია უცხოს სერიის ფილმებში მონაწილეობით.

## ფილმოგრაფია
## რესურსები ინტერნეტში
* 
* Sigourney Weaver at Emmys.com 

კატეგორია:ამერიკელი მსახიობები
კატეგორია:დაბადებული 1949
კატეგორია:ნიუ-იორკელები
კატეგორია:დაბადებული 8 ოქტომბერი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
არენა (უისკონსინის ქალაქი)

**არენა** () — ქალაქი აშშ-ში, უისკონსინის შტატში. შედის აიოვის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 1 444 ადამიანს შეადგენდა, სიმჭიდროვე 7,1 კაცი/კმ². ფართობი 205.9 კმ².

## გეოგრაფია
აშშ-ის ბიუროს აღწერის მონაცემებით, ქალაქის ფართობი 205,9 კმ²-ს შეადგენდა, აქედან ხმელეთს ფართობია 202,1 კმ², ხოლო წყალს 3,8 კმ² უჭირავს.

## იხილეთ აგრეთვე
*აშშ-ის ქალაქების სია მოსახლეობის მიხედვით

## რესურსები ინტერნეტში
*ოფიციალური საიტი 

## სქოლიო
კატეგორია:აიოვის ოლქის ქალაქები
ბრიგემი (უისკონსინის ქალაქი)

**ბრიგემი** () — ქალაქი აშშ-ში, უისკონსინის შტატში. შედის აიოვის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 908 ადამიანს შეადგენდა, სიმჭიდროვე 5,5 კაცი/კმ². ფართობი 166.0 კმ².

## გეოგრაფია
აშშ-ის ბიუროს აღწერის მონაცემებით, ქალაქის ფართობი 166.0 კმ²-ს შეადგენდა. აქედან ხმელეთს 165.9 კმ², წყალს კი 0,1 კმ² უჭირავს.

## იხილეთ აგრეთვე
*აშშ-ის ქალაქების სია მოსახლეობის მიხედვით

## რესურსები ინტერნეტში
*გეოგრაფიული სახელწოდებები

## სქოლიო
კატეგორია:აიოვის ოლქის ქალაქები
ლამი

მინი|ლამი წყალსატევის სანაპიროსთან 
**ლამი** — წყლის აუზის ფსკერის წვრილმარცვლოვანი, რბილი ნალექი, რომელსაც არ განუცდია დიაგენეზისი. შეიცავს 30-იდან 50 %-მდე 0,01 მმ-ის ზომის ნაწილაკებს. ლამი, ჩვეულებრივ, წყალთან ერთად მოძრაობს, გაშრობის შემდეგ მყარდება. შედგება ქანის წვრილმარცვლოვანი ნამსხვრევი პროდუქტებისა (ტერიგენული ლამი, თიხიანი ლამი, კირიანი ლამი) და მიკროსკოპული ნიჟარებისა და ზღვის ორგანიზმების ჩონჩხთა ნარჩენებისაგან (გლობიგერინებიანი ლამი, დიატომეებიანი ლამი, რადიოლარებიანი ლამი და სხვა). გამოყოფენ აგრეთვე ვულკანური ფერფლით (ვულკანური ლამი), ზოგჯერ კი ორგანული ნივთიერებებით გამდიდრებულ ლამს (საპროპელი). ზოგიერთი ლამი გამოიყენება მეცხოველეობაში და მედიცინაში.

## რესურსები ინტერნეტში 
## ლიტერატურა 
კატეგორია:ჰიდროლოგია
კატეგორია:სედიმენტოლოგია
პერიდოტიტი

**პერიდოტიტი** ( — პერიდოტი, ან ოლივინი) — ულტრაფუძე ინტრუზიული ქანი, რომელიც ძირითადად შედგება ოლივინის (70-30%), პიროქსენისა (30-70%) და ზოგჯერ რქატყუარისაგან. სილიციუმის ოქსიდის შემცველობა მერყეობს 40-46%-ის ფარგლებში, ხოლო მაგნიუმის ოქსიდისა 34-46 %. მეორეხარისხოვანი მინერალების სახით პერიდოტიტში გვხვდება მაგნეტიტი, ილმენიტი, პიროტინი, ქრომიტი, შპინელი, გრანატი და სხვა. ზოგჯერ პერიდოტიტი შეიცავს პლატინასა და ზოგიერთ ნიკელიან მინერალებს. პერიდოტიტი მუქი მწვანე ფერის ქანია. ოლივინი და პიროქსენები ზოგჯერ მეტად სერპენტინიზებულია; ასეთ შემთხვევაში პერიდოტიტი გადადის სერპენტინში. პერიდოტიტი ულტრაფუძე და ფუძე ქანებთან ერთად წარმოქმნის მნიშვნელოვანი სიგრძის სარტყლებსა და ზონებს, სადაც თავმოყრილია ქრომიტის, ტალკის, ქრიზოტილ-აზბესტისა და სხვა სასარგებლო-წიაღისეულების საბადოები.

## რესურსები ინტერნეტში 
კატეგორია:მაგმური ქანები
არენა (უისკონსინის სოფელი)

**არენა** () — სოფელი აშშ-ში, უისკონსინის შტატში. შედის აიოვის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 834 ადამიანს შეადგენდა, სიმჭიდროვე 280.0 კაცი/კმ². ფართობი 3.00 კმ².

## გეოგრაფია
აშშ-ის ბიუროს აღწერის მონაცემებით, სოფლის ფართობი 3.00 კმ²-ს შეადგენდა. აქედან ხმელეთს 2,98 კმ², წყალს კი 0,3 კმ² უჭირავს.

## რესურსები ინტერნეტში
*ოფიციალური საიტი

## სქოლიო
კატეგორია:აიოვის ოლქის დასახლებები
გრიმუარი

[thumb|right|ამულეტის გამოსახულება, გრიმუარ „[შავი ვარია“-დან]]

**გრიმუარი** ან **გრიმორია** (, -სგან) — წიგნი, რომელიც აღწერს მაგიურ პროცედურებს და შელოცვებს სულების (დემონების) გამოძახების მიზნით, ან წიგნი რომელიც შეიცავს სხვა რომელიმე ჯადოსნურ რეცეპტებს. ასეთი წიგნები ჩვეულებრივ შეიცავენ ინფორმაციას სხვადასხვა ჯადოსნური ნივთების, ისეთების, როგორებიც თილისმები ან ამულეტებია, დამზადების შესახებ.

## სქოლიო 
კატეგორია:ეზოტერიზმი
კატეგორია:მაგია
ლინდენი (უისკონსინის სოფელი)

**ლინდენი** () — სოფელი აშშ-ში, უისკონსინის შტატში. შედის აიოვის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 549 ადამიანს შეადგენდა, სიმჭიდროვე 271.7 კაცი/კმ². ფართობი 2,02 კმ².

## გეოგრაფია
აშშ-ის ბიუროს აღწერის მონაცემებით, ქალაქის ფართობი 2,02 კმ²-ს შეადგენდა. აქედან ხმელეთს ფართობის მთლიანი ნაწილი უჭირავს.

## რესურსები ინტერნეტში
*გეოგრაფიული სახელწოდებები

## სქოლიო
კატეგორია:აიოვის ოლქის დასახლებები
ოფიოლითები

მინი|300პქ|ორდოვიციული ასაკის ოფიოლითები გროს-მორნის ეროვნული პარკში, კანადა.
**ოფიოლითები**  (ბერძნ. óphis — გველი და líthos — ქვა) — ულტრაფუძე და ფუძე ინტრუზიული (დუნიტი, პერიდოტიტი, გაბრო და სხვა) და ფუძე ეფუზიური (ძირითადად ბაზალტები და მათი ტუფები), აგრეთვე ღრმა ზღვის დანალექი ქანების კომპლექსი. ოფიოლითების ცნება შემოიტანა გერმანელმა გეოლოგმა და პალეონტოლოგმა გუსტავ შტაინმანმა 1905 წელს. მათ წარმოქმნას უკავშირებდნენ გეოსინკლინის განვითარების საწყისი სტადიის მაგმატიზმს. ოკეანეების გეოლოგიური აგებულების კვლევის საფუძველზე შემუშავდა ახალი შეხედულება ოფიოლითების შესახებ. ოფიოლითებს განიხილავენ როგორც ოკეანური ტიპის ქერქის რელიქტს, რომელიც ტექტონიკურადა გადაადგილებული კონტინენტის კიდეზე. თანამედროვე შეხედულებით ოფიოლითების გასერპენტინიტებული ულტრაფუძე ქანები წარმოადგენენ ზედა მანტიის ქანებს, გაბროები — „ბაზალტური“ ფენისას, ეფუზიური და დანალექი ქანები „პირველი“ და „მეორე“ ოკეანური ფენების ანალოგებს. ხშირად ოფიოლითების ამგები ქანები ერთმანეთშია გადაზელილი და წარმოქმნის განსაკუთრებულ გეოლოგიურ ფორმაციას — მელანჟს.

## რესურსები ინტერნეტში 
## ლიტერატურა 
* Hess Н. Н., History of oceans basins, в кн.: Buddington volume, N. Y., 1962.

კატეგორია:ფილების ტექტონიკა
კატეგორია:მაგმური ქანები
კატეგორია:ოკეანოლოგია
ჯავზის გოგრა

**ჯავზის გოგრა**, **მუსკატური გოგრა**, () — ერთწლოვანი მცენარე გოგრისებრთა ოჯახისა, გოგრის გვარის სახეობა. ყვითელი ყვავილები აქვს. ნაყოფის ყუნწი მაგარი, ხუთწახნაგა და კრიალაა. 

საყოველთაოდ არის გავრცელებული მექსიკაში, კოლუმბიასა და პერუში. ინტროდუცირებულია და ფართოდ არის კულტივირებული ევრაზიის მრავალ ქვეყანაში. საქართველოში ცნობილია თაფლა გოგრის, ხურჯინას, ბორჩალური გოგრის სახელით, გავრცელებულია ქვემო ქართლის დაბლობ ზონაში.

## სქოლიო 
კატეგორია:გოგრისებრნი
ქოჯა იუსუფ-ფაშა

მინი|ოსმალეთის დიდი ვეზირი ქოჯა იუსუფ-ფაშა
**ქოჯა იუსუფ-ფაშა** (, 1730, საქართველო — 1800, ჯიდა) — ოსმალეთის იმპერიის სახელმწიფო მოღვაწე. ორჯერ (1786-1789 წწ. და  1791-1792 წწ.) ეკავა დიდი ვეზირის თანამდებობა.

დაიბადა 1730 წელს საქართველოში. იგი დაატყვევეს და ჩაიყვანეს სტამბოლში. ორჯერ დიდი ვეზირის თანამდებობის დაკავების შემდეგ სულთანმა სელიმ III-მ დანიშნა ჯიდის გენერალ-გუბერნატორად. სადაც გარდაიცვალა 1800 წელს.

## რესურსები ინტერნეტში 
* დიდი ვეზირი კოჯა იუსუფ-ფაშა 

## სქოლიო 
კატეგორია:ოსმალეთის იმპერიის დიდი ვეზირები
კატეგორია:ოსმალეთში მოღვაწე ქართველები
კატეგორია:დაბადებული 1730
კატეგორია:გარდაცვლილი 1800
გურჯი ჰადიმ მეჰმედ-ფაშა

**გურჯი ჰადიმ მეჰმედ-ფაშა** (; დ. 1536 — გ. 13 სექტემბერი, 1626, სტამბოლი) — ოსმალეთის სახელმწიფო მოღვაწე, კაიმაკამი (დიდი ვეზირის მოვალეობის შემსრულებელი), დიდი ვეზირი 1622-1623 წლებში. ეროვნებით ქართველი. 

ახალგაზრდობისას დაატყვევეს და ოსმალეთში მონად გაყიდეს. სულეიმან I-ის მეფობის ბოლო წლებში დიდმა ვეზირმა სემიზ ალი-ფაშამ თავისი თეთრი საჭურისი მონა გურჯი მეჰმედ-ფაშა სასახლეში მიიყვანა. იგი მალე დაწინაურდა: იყო სახასო ოდაბაში, III ვეზირი (1604), ეგვიპტის (1604-1605), ბოსნიის (1605-1608) და დამასკოს (1608-1609) ვალი, კაიმაკამი (1610-1612). 1612 წელს არზრუმის ვალად დაინიშნა, მაგრამ სტამბოლში დარჩა და 1613 წელს სულთნის ქ. ედირნეში გამგზავრებასთან დაკავშირებით ისევ კაიმაკამობა დაევალა. 1622 წლის 21 სექტემბერს დიდ ვეზირად დანიშნეს. მან გადამწყვეტი ზომები მიიღო  სახელმწიფოში წესრიგის დასამყარებლად, ფულის კურსის განსამტკიცებლად, ალაგმა ზაპოროჟიელ კაზაკთა ლაშქრობები. 1623 წლის 5 თებერვალს ოპონენტებმა გადააყენეს და კ. როდოსზე გადაასახლეს. მურად IV-ის გამეფების შემდეგ კვლავ დააბრუნეს და მეორე ვეზირად დანიშნეს. მალე დიდი ვეზირი ჩერქეს მეჰმედ-ფაშა ანატოლიაში წავიდა და მის ადგილზე დანიშნეს (1624 წლის 28 მაისი). გურჯი მეჰმედ-ფაშას მოღვაწეობა არ მოსწონდათ იანიჩრებს, რომლებიც აჯანყდნენ და მისი დასჯა მოითხოვეს. 90 წლის ვეზირი სიკვდილით დასაჯეს. გურჯი მეჰმედ-ფაშას ძმა იყო არზრუმის ბეგლარბეგი გურჯი ჰუსეინ-ფაშა, მისი სიძე — აბაზა მეჰმედ-ფაშა.

## ლიტერატურა 
კატეგორია:ოსმალეთის იმპერიის დიდი ვეზირები
კატეგორია:ოსმალეთში მოღვაწე ქართველები
კატეგორია:სიკვდილით დასჯილი ოსმალეთის დიდი ვეზირები
კატეგორია:დაბადებული 1536
კატეგორია:გარდაცვლილი  13 სექტემბერი
კატეგორია:გარდაცვლილი 1626
ნებაჰათ ჩეჰრე

**ნებაჰათ ჩეჰრე** (, დ. 15 მარტი, 1944, სამსუნი, თურქეთი) — თურქი კინო და ტელემსახიობი.

## ბიოგრაფია 
მამის მხრიდან, ნებაჰათ ჩეჰრეს ქართული ფესვები აქვს. დაიბადა 1944 წელს აჭარელი მუჰაჯირის, იურისტ იზეთ ჩეჰრეს ოჯახში. მამა გარდაეცვალა 5 წლის ასაკში და დედასთან ერთად სამსუნიდან სტამბოლში გადავიდნენ საცხოვრებლად. 1960 წელს, 15 წლის ასაკში მიიღო „მის თურქეთის“ ტიტული.

გადაღებულია უამრავ სერიალში და ფილმში. სერიალში „დიდებულ საუკუნეში“ თამაშობს ვალიდე-სულთნის აიშე ჰაფსა სულთანის როლს.

## რესურსები ინტერნეტში 
* ნებაჰათ ჩეჰრე

## სქოლიო 
კატეგორია:თურქი მსახიობები
კატეგორია:დაბადებული 1944
კატეგორია:ქართული წარმომავლობის თურქები
კატეგორია:დაბადებული 15 მარტი
კატეგორია:ცოცხალი ადამიანები
რიჩარდ ბრუქსი

**რიჩარდ ბრუქსი** () — ამერიკელი რეჟისორი, ნოველისტი და სცენარისტი. საკუთარი საუკეთესო ფილმები გადაიღო 1950-იან წლებში.

## ფილმოგრაფია
*1955 - სკოლის ჯუნგლები *(Blackboard Jungle)* 
*1958 - ძმები კარამაზოვები *(The Brothers Karamazov)* 
*1958 - კატა თუნუქის გახურებულ სახურავზე *(Cat on a Hot Tin Roof)* 
*1960 - ელმერ ჯენტრი *(Elmer Gantry)*
*1962 - ახალგაზრდობის ტკბილი ჩიტი *(Sweet Bird of Youth)*
*1966 - პროფესიონალები *(The Professionals)*
*1971 - $

## რესურსები ინტერნეტში
* 
* The Richard Brooks Collection  at the Academy of Motion Picture Arts and Sciences.
* Papers of Edward K. Moss (Radio dramatist with Richard Brooks and WNEW in New York from September to December 1938) , Dwight D. Eisenhower Presidential Library
* 

კატეგორია:ამერიკელი კინორეჟისორები
კატეგორია:დაბადებული 1912
კატეგორია:გარდაცვლილი 1992
კატეგორია:XX საუკუნის ამერიკელი ბიზნესმენები
გურჯი იუსუფ-ფაშა

**გურჯი იუსუფ-ფაშა** (დ. 1652 — გ. 1713, როდოსი) — ოსმალეთის სახელმწიფო მოღვაწე, დიდი ვეზირი, მხედართმთავარი, დიპლომატი. წარმოშობით ქართველი. 

ბავშვობაში ტყვედ წაუყვანიათ, გაუყიდიათ და იენიჩართა კორპუსში ჩაურიცხავთ. მალე დაწინაურდა. 1702 წელს იენიჩართა ერთ-ერთი ოდის (ნაწილის) უფროსი გახდა. მისი მოვალეობა იყო ნადირობისას სულთნის თანხლება და მომსახურება. მსახურობდა კრეტაზე, შემდეგ — კვიპროსზე. 1707 წელს პენსიაზე გავიდა. 1710 წელს სამსახურში დააბრუნეს და იენიჩართა აღად (უფროსად) დანიშნეს, 1711 წელს კი ვეზირობა უბოძეს. იმავე წელს წარმატებით ხელმძღვანელობდა რუსეთის წინააღმდეგ პრუტის ლაშქრობას, თუმცა დიდი ვეზირი ბალთაჯი მეჰმედ-ფაშა რუსეთის მეფე პეტრე I-ს ქრთამის სანაცვლოდ ზავზე დათანხმდა. 1711 წლის 9 ნოემბერს ბალთაჯი მეჰმედ-ფაშა გადააყენეს და ცოტა ხნის შემდეგ სიკვდილით დასაჯეს. 20 ნოემბერს დიდ ვეზირად გურჯი იუსუფ-ფაშა დანიშნეს. სულთანმა მას გამარჯვებულის ტიტული უბოძა. 1712 წელს წავიდა რუსეთთან ომის განახლების წინააღმდეგ, რის გამოც 1712 წლის 12 ნოემბერს გადააყენეს, თუმცა საზავო შეთანხმების მის მიერ შემუშავებული პუნქტები 1713 წლის ადრიანოპოლის საზავო ხელშეკრულებაში გაითვალისწინეს. გადაყენების შემდეგ იუსუფ ფაშა როდოსზე გადაასახლეს და მალევე სიკვდილით დასაჯეს.    

## ლიტერატურა 
კატეგორია:ოსმალეთის იმპერიის დიდი ვეზირები
კატეგორია:ოსმალეთში მოღვაწე ქართველები
კატეგორია:სიკვდილით დასჯილი ოსმალეთის დიდი ვეზირები
კატეგორია:დაბადებული 1652
კატეგორია:გარდაცვლილი 1713
ელმერ ჯენტრი (ფილმი)

***ელმერ ჯენტრი*** (*Elmer Gantry*)  — 1960 წლის ამერიკული დრამატული ფილმი რელიგიის შესახებ. წარმოადგენს სინკლერ ლუისის რომანის ეკრანიზაციას.

## სიუჟეტი
კომივოიაჟერი ელმერ ჯენტრი მომხიბვლელი ავანტურისტია. შემთხვევით ის მორწმუნეთა შეკრებაზე მოხვდება. ის გადაწყვეტს შეუერთდეს და შერონ ფალკონერს. ჯენტრი მქადაგებლობას იწყებს. ის თანდათან პოპულარული ხდება და შერონს სოფლიდან ქალაქში გადასვლას სთავაზობს.

## როლებში
*ბერტ ლანკასტერი - ელმერ ჯენტრი
*ჯინ სიმონსი - შერონ ფალკონერი
*ართურ კენედი - ჯიმ ლეფერტსი
*დინ ჯაგერი - უილიამ მორგანი
*შირლი ჯონსი - ლულუ ბეინსი
*პატი პეიჯი - და რეიჩელი
*ედვარდ ენდრიუსი - ჯორჯ ბაბიტი
*ჯონ მაკინტაირი - ჯონ პენგილი
*ჰიუ მარლოუ - ფილიპ გარისონი
*ჯო მაროსი - პიტი
*დეიტონ ლუმისი - ედინგტონი

## ჯილდოები
**ოსკარი**
#საუკეთესო მსახიობი კაცი: ბერტ ლანკასტერი
#საუკეთესო მსახიობი ქალი მეორეხარისხოვან როლში: შირლი ჯონსი
#საუკეთესო ადაპტირებული სცენარი: რიჩარდ ბრუკსი

**ოქროს გლობუსი**
#საუკეთესო მსახიობი კაცი დრამაში: ბერტ ლანკასტერი

## რესურსები ინტერნეტში
* 
* 
* 

კატეგორია:რიჩარდ ბრუკსის ფილმები
კატეგორია:1960 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:რომანებზე დაფუძნებული ფილმები
კატეგორია:ფილმები რელიგიის შესახებ
Live... Gathered in Their Masses

***Live... Gathered in Their Masses*** — ინგლისური როკ-ჯგუფ Black Sabbath-ის საკონცერტო ალბომი და ვიდეო, გამოცემული 2013 წლის 26 ნოემბერს. მასში შეტანილია ჯგუფის 2013 წლის მსოფლიო ტურნეს ჩანაწერები. ალბომი გამოვია CD, DVD და Blu-Ray ფორმატებში.

ალბომში შეტანილია მელბურნში (ავსტრალია), 2013 წლის 29 აპრილს და 1 მაისს ჩატარებული კონცერტების ჩანაწერები.

## სიმღერების სია
ყველა სიმღერის ავტორები: გიზერ ბატლერი, ტონი აიომი, ოზი ოსბორნი და ბილ უორდი, გარდა მითითებულისა.

;DVD/Blu-ray

;CD

;დელუქს გამოცემის დამატებითი DVD/Blu-ray

## პერსონალი
;Black Sabbath
* ტონი აიომი&nbsp;– წამყვანი გიტარა
* გიზერ ბატლერი&nbsp;– ბას-გიტარა
* ოზი ოსბორნი&nbsp;– წამყვანი ვოკალი

;დამატებითი მუსიკოსები
* ადამ უეიკმენი&nbsp;– კლავიშებიანი საკრავები 
* ტომი კლუფეტოსი &ndash; დასარტყმელი საკრავები

## სერტიფიცირებები
## სქოლიო
კატეგორია:2013 წლის საკონცერტო ალბომები
კატეგორია:Black Sabbath-ის საკონცერტო ალბომები
კატეგორია:Vertigo Records-ის საკონცერტო ალბომები
ლოცვა ბობისათვის (ფილმი)

**ლოცვა ბობისათვის**  — 2009 წლის ამერიკული სატელევიზიო ფილმი, გადაღებული ამავე სახელწოდების წიგნის მიხედვით. ფილმი ეფუძნება რეალურ ისტორიას ბობი გრიფიტის, ახალგაზრდა გეის შესახებ, რომელმაც სიცოცხლე თვითმკვლელობით დაასრულა.

## სიუჟეტი
ფილმი რეალურ ისტორიაზეა დაფუძნებული. რელიგიური ფანატიზმით შეპყრობილი დედა, მერი გრიფიტი სახლიდან გააგდებს შვილს, ბობის, მას შემდეგ რაც გაიგებს რომ ის ჰომოსექსუალია. ბობი თავს იკლავს. მერი გრიფიტი მიხვდება, რომ მან შვილს სიყვარული დააკლო. ის ლგბტ უფლებებისთვის ბრძოლას იწყებს. 

## როლებში
*სიგურნი უივერი - მერი გრიფიტი 
*ჰენრი ჩერნი - რობერტ გრიფიტი
*რაიან კელი - ბობი გრიფიტი 
*ოსტინ ნიკოლსი - ედ გრიფიტი 
*კარლი შრედერი- ჯოი გრიფიტი 
*შენონ იგენი- ნენსი გრიფიტი
*სკოტ ბეილი- დევიდი
*რებეკა ლუიზ მილერი - ჯანეტი

## რესურსები ინტერნეტში
* 
* 

კატეგორია:2009 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ფილმები ჰომოსექსუალიზმის შესახებ
საუბარი (ფილმი)

**საუბარი** () — 1974 წლის ამერიკული კრიმინალური ფსიქოლოგიური თრილერი. ფილმის რეჟისორი, პროდიუსერი და სცენარისტია ფრენსის ფორდ კოპოლა.

## სიუჟეტი 
ჰარი კოული ფარული მოსმენების საუკეთესო ექსპერტია. ის შეკვეთას მსხვილი ბინესმენისგან მიიღებს და ახალგაზრდა წყვილის საუბარს ჩაწერს. კოულის ოქროს წესია, არასდროს ჩაერიოს კლიენტის საქმეებში, მაგრამ წყვილის საუბრიდან მას გამოაქვს დასკვნა, რომ შესაძლოა, მოხდეს მკვლელობა. ამიტომ კოული საკუთარ წესსარღვევს და ცდილობს ჩაერიოს მოვლენების განვითარებაში.

## როლებში 
* ჯინ ჰეკმენი — ჰარი კოული 
* ჯონ კაზალე — სტენი
* ჰარისონ ფორდი — მარტინ სტეტი
* რობერტ დიუვალი — დირექტორი 
* ალენ გარფილდი — უილიამ მორანი
* სინდი უილიამსი — ენი
* ელიზაბეთ მაკრეი — მერედითი
* მაიკლ ჰიგინსი — პოლი
* ტერი გარი — ემი ფრედერიკსი
* ფრედერიკ ფორესტი — მარკი

## ჯილდოები 
ფილმმა მიიღო ოქროს პალმის რტო კანის კინოფესტივალზე. ნომინირებული იყო სამ ოსკარზე, მათ შორის როგორც საუკეთესო ფილმი, თუმცა წააგო კოპოლას სხვა ფილმთან ნათლია II.

## რესურსები ინტერნეტში 
* 
* 
* 
* 
* 
* 

კატეგორია:1974 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ფრენსის ფორდ კოპოლას ფილმები
კატეგორია:კრიმინალური ფილმები
კატეგორია:აშშ-ის ფილმების ეროვნული რეესტრის ფილმები